A 11. Velencei Építészeti Biennálén Magyarországot a Corpora in Si(gh)te projekt képviseli.
A japán-magyar-svájci doubleNegatives csoport Corpora projektje egy kibernetikai és építészeti kutatás egyik állomása, melynek középpontjában az emberi térhasználat kérdése áll.
A Corpora egy olyan számítógépes program, amely elektronikus érzékelõk tucatjait vezérelve információkat – szélirány, mozgás, hõmérséklet, fényerõ – gyûjt a külvilágról, majd olyan szerkezeteket hoz létre, amelyek állandó harmóniát keresnek a külvilág ezen elemeivel.
Polcokat, köztereket, sõt, akár városokat is képes elemezni és a fogadott adatok alapján változtatni, egyszerûsíteni, a külsõ együtthatókat figyelembe véve javítani e rendszer, ugyanakkor a Corpora nem tervezõprogram, hanem sokkal inkább szemléletmód: az építészet cyber-zenbuddhizmusa.
A Corpora jelenlegi fázisában egyelõre csak digitális formában létezik, mint a program által generált, a külvilág hatásaira folyamatosan reagáló, élõ, változó építmény, amit a kiállítás ideje alatt a Biennálé magyar pavilonjának épületében és annak környékén lehet megtekinteni speciális “augmentált valóság” eszközökkel.
Két fõ kérdést vet fel e médiamûvészet és építészet határmezsgyéjén pozicionált projekt: az egyik, lehetséges-e önszabályozó, alulról építkezõ térrendszereket létrehozni bármilyen léptékben a szobától a városig, illetve hogyan lehet ésszerûsíteni mesterséges környezetünket, vagy éppen annak használatát.
A doubleNegatives Architecture (dNA) japán-svájci-magyar csoport tagjai Sota Ichikawa, Maróy Ákos, Max Rheiner, Kaoru Kobata, Satoru Higa és Hajime Narukava. A dNA Corpora projektjének velencei kurátora Július Gyula.
A projekt hálóhelye
A biennálé központi kiállításának Kísérleti építészet szekciójában szerepel a budapesti Aether Architecture Sorry for taking your mirrors projektje is.